CELEX: C2007/247/59
Language: el
Date: 2007-10-20 00:00:00
Title: Υπόθεση T-310/07: Προσφυγή της 17ης Αυγούστου 2007 — gardeur κατά ΓΕΕΑ — Blue Rose (g)

20.10.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 247/36
            
         Προσφυγή της 17ης Αυγούστου 2007 — gardeur κατά ΓΕΕΑ — Blue Rose (g)
   (Υπόθεση T-310/07)
   (2007/C 247/59)
   Γλώσσα του δικογράφου της προσφυγής: η αγγλική
   Διάδικοι
   
      Προσφεύγουσα: gardeur AG (Mönchengladbach, Γερμανία) (εκπρόσωποι: A. Beschorner, B. Glaser και C. Thomas, δικηγόροι)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Blue Rose Inc. (Nashville Tennessee, Ηνωμένες Πολιτείες)
   Αιτήματα της προσφεύγουσας
   Η προσφεύγουσα ζητεί από το Πρωτοδικείο:
   
               —
            
            
               να ακυρώσει την απόφαση R 878/2006-2 του δευτέρου τμήματος προσφυγών του ΓΕΕΑ της 15ης Ιουνίου 2007, σχετικά με το κοινοτικό σήμα υπ' αριθ. 1153741 «g», κατά το μέτρο που απορρίπτει την προσφυγή όσον αφορά τα αγαθά της κλάσεως 25,
            
         
               —
            
            
               να καταδικάσει το καθού στα δικαστικά έξοδα και να υποχρεώσει την παρεμβαίνουσα να φέρει τα έξοδα της διοικητικής διαδικασίας ενώπιον του τμήματος προσφυγών του ΓΕΕΑ.
            
         Ισχυρισμοί και κύρια επιχειρήματα
   
      Καταχωρισμένο κοινοτικό σήμα του οποίου ζητείται η ακύρωση: Το εικονιστικό σήμα που συνίσταται από κύκλο εντός του οποίου υπάρχει το γράμμα «g» για προϊόντα και υπηρεσίες των κλάσεων 9, 25 και 41
   
      Δικαιούχος του κοινοτικού σήματος: Blue Rose Inc.
   
      Αιτών την ακύρωση κοινοτικού σήματος: Gardeur ag
   
      Σήμα του οποίου δικαιούχος είναι η προσφεύγουσα: Το κοινοτικό εικονιστικό σήμα στο οποίο απεικονίζεται μαύρο τετράγωνο εντός του οποίου υπάρχει το γράμμα «g» για προϊόντα και υπηρεσίες των κλάσεων 3, 18 και 25 — αίτηση υπ' αριθ. 1153741
   
      Απόφαση του τμήματος ακυρώσεως: Απόρριψη της αιτήσεως ακυρώσεως
   
      Απόφαση του τμήματος προσφυγών: Απόρριψη της προσφυγής
   
      Λόγοι ακυρώσεως: Παράβαση των άρθρων 4 και 8, παράγραφος 1, στοιχείο β', του κανονισμού για το κοινοτικό σήμα.